CELEX: 32017D0446
Language: lt
Date: 1488499200000
Title: 2017 m. kovo 3 d. Tarybos sprendimas (ES) 2017/446 dėl Protokolo (2015 m.), kuriuo iš dalies keičiamas Sutarties dėl prekybos civilinės aviacijos lėktuvais priedas, sudarymo Europos Sąjungos vardu

15.3.2017   
            
            
               LT
            
            
               Europos Sąjungos oficialusis leidinys
            
            
               L 69/1
            
         TARYBOS SPRENDIMAS (ES) 2017/446
   2017 m. kovo 3 d.
   dėl Protokolo (2015 m.), kuriuo iš dalies keičiamas Sutarties dėl prekybos civilinės aviacijos lėktuvais priedas, sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punktu,
   atsižvelgdami į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:
   
               (1)
            
            
               Sprendimu 80/271/EEB (2) Taryba pritarė GATT sutarties dėl prekybos civilinės aviacijos lėktuvais (toliau – Sutartis) sudarymui;
            
         
               (2)
            
            
               2015 m. lapkričio 5 d. Ženevoje Sutartį pasirašiusios šalys per savo atstovus susitarė, kad galima priimti Protokolą (2015 m.), kuriuo iš dalies keičiamas Sutarties dėl prekybos civilinės aviacijos lėktuvais priedas (toliau – Protokolas), į Sutarties priedą perkeliant pakeitimus, padarytus Suderintos prekių aprašymo ir kodavimo sistemos 2007 m. redakcijoje;
            
         
               (3)
            
            
               Protokolas turėtų būti patvirtintas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Protokolas (2015 m.), kuriuo iš dalies keičiamas Sutarties dėl prekybos civilinės aviacijos lėktuvais priedas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti priėmimo dokumentą ir taip išreikšti Sąjungos sutikimą laikytis Protokolo (3).
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2017 m. kovo 3 d.
      
         
            Tarybos vardu
         
         
            Pirmininkas
         
         M. FARRUGIA
      
   
   
      (1)  2017 m. vasario 15 d. pritarimas (dar nepaskelbta Oficialiajame leidinyje).
   
      (2)  1979 m. gruodžio 10 d. Tarybos sprendimas 80/271/EEB dėl daugiašalių susitarimų, kurie yra 1973–1979 m. prekybos derybų rezultatas, sudarymo (OL L 71, 1980 3 17, p. 1).
   
      (3)  Protokolo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.